EkBass/fiwiki-20250220-pages-articles huggingface dataset:
Kalle Kniivilä

Kalle Antero Kniivilä (s. 22. tammikuuta 1965 Joensuu) on ruotsinsuomalainen toimittaja ja tietokirjailija. Hän on työskennellyt malmölaisessa Sydsvenska Dagbladetissa.Majander, Antti: Onko Venäjä uhka, Kalle Kniivilä? Helsingin Sanomat 31.10.2014, s. B 10. Vuonna 2018 hän ehti työskennellä kaksi kuukautta Ruotsin Moskovan-suurlähetystön lehdistöneuvoksena, kunnes hänet karkotettiin Venäjältä. Kniivilä palkittiin lokakuussa 2014 Kanava-palkinnolla teoksestaan Putinin väkeä: Venäjän hiljainen enemmistö. Hän on Suomen ja Ruotsin kansalainen. == Teokset == * ** Julkaistu Ruotsissa nimellä Putins folk: Rysslands tysta majoritet. * * * * * == Lähteet == ==Aiheesta muualla== * Kniivilän verkkosivut * Kniivilä Mastodonissa Luokka:Ruotsalaiset toimittajat Luokka:Ruotsinsuomalaiset henkilöt Luokka:Vuonna 1965 syntyneet Luokka:Elävät henkilöt
Ṯā’

Ṯā’ eli thā’ (, ) on arabialaisen kirjaimiston neljäs kirjain. Erikseen esiintyvä ṯā’ kirjoitetaan kaarena, jonka yläpuolella on kolme pistettä (ث), ja muiden kirjainten kanssa se liitetään viivalla edeltävään ja seuraavaan kirjaimeen (esim. سث sṯ, ثا ṯā, سثا sṯā). Kirjaimen äännearvo on arabiassa ja persiassa . Ṯā’-kirjainta ei pidä sekoittaa sindhissä käytettyyn ṭe-kirjaimeen (ٽ). Ṯā’n kolme pistettä piirretään ylöspäin osoittavan kolmion muotoon, kun taas sindhin ṭe-kirjaimessa pisteet ovat alaspäin osoittavan kolmion muodossa. == Lähteet == * === Viitteet === Luokka:Arabialaiset kirjaimet
Viggo Kampmann

Viggo Olfert Fischer Kampmann (21. heinäkuuta 1910 – 3. kesäkuuta 1976) oli tanskalainen poliitikko. Hän johti maan sosialidemokraattista puoluetta ja toimi Tanskan pääministerinä helmikuusta 1960 syyskuuhun 1962. Ennen sitä Kampmann toimi valtiovarainministerinä 1953–1960. Kampmannin heikentyvä terveys pakotti hänet luopumaan sekä puoluejohtajan että pääministerin tehtävästä kahden ja puolen vuoden jälkeen Jens Otto Kragin hyväksi. Välittöminä oireina olivat sydänvaivat,Möller, Knud: ”Kampmann, Viggo (1910)”, teoksessa mutta Kampmannin on sanottu kärsineen kaksisuuntaisesta mielialahäiriöstä ja hän turvautui masennuskausinaan runsaaseen alkoholin käyttöön. Hänen ajoittaisia katoamisiaan Kööpenhaminan ravintoloihin ei ajan tavan mukaan kuitenkaan kerrottu kansalle.Jakobsen, Kristian: Tag med på en lang politisk druktur, Dansk TV2 28.1.2009. Viitattu 31.10.2014.Syv historier, vi (næsten) ikke skrev, Journalisten.dk 1.7.2009. Viitattu 31.10.2014. Loppuvuosinaan Kampmann toimi poliittisena kommentaattorina ja Tanskan julkisen sanan neuvoston puheenjohtajana. Hänen poikansa Jens Kampmann toimi useissa ministerintehtävissä 1970-luvulla. == Lähteet == Luokka:Tanskan pääministerit Luokka:Tanskan valtiovarainministerit Luokka:Tanskan puolueiden puheenjohtajat Luokka:Sosiaalidemokraattiset poliitikot Luokka:Vuonna 1910 syntyneet Luokka:Vuonna 1976 kuolleet
Race Team Manager

Race Team Manager eli RTM on BigBitin vuonna 2014 julkaisema ajopeli. Se on saatavilla iOSille. Pelissä pelaaja perustaa itselleen autourheilutallin ja kuljettajia, tallipäälliköitä ja sponsoreita kehittämällä ja vaihtamalla pelaaja yrittää rakentaa itselleen mahdollisimman hyvän kilpatallin. Pelissä voi laajentaa myös päämajaansa ja ostaa uusia autoja joko pelivaluutalla tai oikealla rahalla. Pelissä on monia oikeita autoja. Kilpailuissa pelaajan täytyy itse suorittaa varikkopysähdykset, kolarien väistöt, blokit ja ohitukset. == Lähteet == * https://itunes.apple.com/us/app/race-team- manager/id885819965?mt=8 Luokka:Vuoden 2014 videopelit Luokka:Ajopelit
As You Like It

As You Like It on brittiläisen Mud-yhtyeen vuonna 1979 julkaistu viimeinen studioalbumi. Suurimman osan kappaleista ovat kirjoittaneet yhtyeen jäsenet Rob Davis ja Ray Stiles. Yhtyeen itse tuottama albumi jäi ilmestyessään vähälle huomiolle. Albumi julkaistiin vuonna 2009 CD-levynä yhdessä Rock On -albumin kanssa. == Kappaleet == #Dream Lover (Darin) #It’s a Show (Stiles/Davis) #1-2-Love (Stiles/Davis) #Heaven Was Meant For You (Tatum) #As You Like It (Stiles/Davis) #You’ll Like It (Stiles/Davis) #So Fine (Otis) #Right Between the Eyes (Stiles/Davis) #Touchdown (Randall) #Why Do Fools Fall in Love / Book of Love(Lymon/Goldner) / (Davis/Malone/Patrick) == Lähteet == Luokka:Mudin albumit Luokka:Vuoden 1979 albumit
Nordic Global Airlines

Nordic Global Airlines oli suomalainen rahtilentoyhtiö. Sen kotipaikka oli Helsinki-Vantaan lentoasema. Se perustettiin 11. huhtikuuta 2011, ja se aloitti lennot elokuussa 2011. Vuoden 2014 lopulla Finnair ilmoitti lopettavansa rahtisopimuksen NGA:n kanssa.http://www.taloussanomat.fi/porssi/2015/05/07/finnairin-vauramo- yhteistyo-ei-ollut-enaa-mielekasta/20155801/170 Tämän ja rahtimarkkinoiden heikon kasvun vuoksi yhtiö lopetti toimintansa 31. toukokuuta 2015. == Kohteet == Nordic Global Airlines lensi reittilentoja seuraaviin kohteisiin (Finnair Cargon puolesta): * ** Bryssel - Brysselin lentoasema (solmukohta) * ** Hongkong - Hongkongin kansainvälinen lentoasema * ** Helsinki - Helsinki- Vantaan lentoasema (solmukohta) * ** Novosibirsk - Novosibirskin kansainvälinen lentoasema * ** Hanoi - Noi Bain kansainvälinen lentoasema * ** New York - John F. Kennedyn kansainvälinen lentoasema Säännöllisiä ja tilauslentoja Nordic Global Airlines lensi yhteensä 62 kaupunkiin 44 maassa. == Laivasto == Nordic Global Airlinesin laivastoon kuuluivat seuraavat lentokoneet lokakuussa 2014: Nordic Global Airlinesin laivasto Konetyyppi Käytössä Tilaukset Muuta McDonnell Douglas MD-11F 4 0 Kaksi muunnettu Finnairin matkustajakoneista Yhteensä 4 0 == Aiheesta muualla == * Nordic Global Airlinesin kotisivu == Lähteet == Luokka:Rahtilentoyhtiöt Luokka:Entiset suomalaiset lentoyhtiöt
Maia Vahtramäe

thumb|250px|Maia Vahtramäe Maia Vahtramäe (s. 20. lokakuuta 1991) on virolainen laulaja. Hän lauloi Põhja-Tallinn-yhtyeessä, mutta jätti sen vuonna 2013 siirtyäkseen soolouralle. Marraskuussa 2013 hän julkaisi Getter Jaanin kanssa kappaleen ”Meelelahutajad”. == Lähteet == Luokka:Virolaiset laulajat Luokka:Vuonna 1991 syntyneet Luokka:Elävät henkilöt
Aarno Kemppainen

Aarno Eero Julius Kemppainen (5. syyskuuta 1886 Kittilä – 12. maaliskuuta 1947 Kuopio) oli suomalainen päätoimittaja.Ylioppilasmatrikkeli 1906, matrikkelinumero 30860 Lehdet ja lehtiväki, Suomen lehdistö : lehdistön ammattilehti, 01.09.1936, nro 9, s. 2, Kansalliskirjaston digitaaliset aineistot. Viitattu 17.11.2024 Kemppaisen vanhemmat olivat metsätarkastaja Adolf Kemppainen ja Agatha Charlotta Ingman. Hän pääsi ylioppilaaksi 1906 Kuopion lyseosta ja valmistui 1909 Suomen Liikemiesten Kauppaopistosta. Kemppainen oli Kuopiossa ilmestyneen Savotar-lehden aputoimittajana 1909–1911 ja päätoimittajana 1911–1918, Savon Jääkärin toimitussihteerinä 1918–1919 ja Savo-lehden toimittajana 1919–1924 sekä Warkauden Lehdessä ensin toimittajana ja sitten päätoimittajana 1928–1930. Hän oli sen jälkeen vuodesta 1930 STT:n Kuopion toimiston johtajana ja toimittajana Pohjois-Savo-lehdessä. Aiemmin hän oli työssä Oulussa Kaiku-lehdessä. Kemppainen osallistui itsenäisyysliikkeeseen aktivistien mukana ja sai sen johdosta vankeustuomion. Hän kirjoitti pakinoita nimimerkillä Julle.Immosta, Pöllästä ja Karkmania, Warkauden Lehti 11.6.2013Päivästä päivään. 25 vuotta, Helsingin Sanomat, 02.06.1934, nro 145, s. 6, Kansalliskirjaston digitaaliset aineistot. Viitattu 01.06.2024 Aarno Kemppainen oli naimisissa vuodesta 1911 Lyyli Kekkosen kanssa. Lääninreviisori ja runoilija Eino Kemppainen, toimittaja-kirjailija Yrjö Kemppainen ja majuri Efraim Kemppainen olivat Aarno Kemppaisen veljiä. == Teoksia == * Piirteitä Kuopion uimaseuran 10-vuotisesta toiminnasta vv. 1904-1914. Kuopion uimaseura, Kuopio 1915 * Tiiliä lukemassa. Muutamia vankilamuistelmia. Pohjolan kustannus, Oulu 1917 == Lähteet == * Pohjoissavolaisen kaunokirjallisuuden bibliografia : Aarno Kemppainen === Viitteet === Luokka:Suomalaiset päätoimittajat Luokka:Vuonna 1886 syntyneet Luokka:Vuonna 1947 kuolleet
Mario & Wario

Mario & Wario on Game Freakin kehittämä ja Nintendon julkaisema pulmapeli, joka on julkaistu ainoastaan Super Nintendo Entertainment Systemille Japanissa vuonna . Pelin pelaamiseen tarvitsee SNES-hiirtä. Pelissä ideana on ohjata Wanda-keijua, jonka pitää saada Mario turvallisesti kentän läpi. Mario liikkuu vain eteenpäin, näkemättä mitään, koska hänellä on päässään ämpäri. Pelaajan tulee muun muassa lisätä tasanteita aina oikeaan aikaan ja varoa, ettei Mario joudu vaaraan. == Aiheesta muualla == * *Virallinen sivusto *Peli GameFAQsissa *Peli Super Mario Wikissä Luokka:Vuoden 1993 videopelit Luokka:Mario-pelit Luokka:Wario-pelit Luokka:Super Nintendo Entertainment System -pelit
Lionel George Curtis

Lionel George Curtis (1872–1955) oli brittiläinen virkamies, poliitikko ja kirjailija. Hän pyrki edistämään brittiläistä imperiumia ja vaikutti voimakkaasti Brittiläisen kansainyhteisön muodostumiseen. Curtis opiskeli lakia Oxfordin yliopistossa. Hän osallistui Etelä-Afrikan sotaan (1899–1902) ja jäi sen jälkeen Etelä-Afrikkaan Alfred Milnerin avustajaksi. Milner palkkasi monia muitakin nuoria Oxfordista valmistuneita, joita kutsuttiin Milnerin lastentarhaksi. Vuodesta 1909 hän järjesti sarjan ”Pyöreän pöydän kokouksia”, joihin osallistui heidän lisäkseen vieraita kuten Robert Cecil. Pyöreän Pöydän (Round Table) tavoitteena oli varmistaa brittiläisen imperiumin tulevaisuus luomalla entisten siirtomaiden kesken voimakas liittovaltiomainen kansainyhteisö. Ryhmä kokoontui toiseen maailmansotaan asti. Curtis oli toinen Pyöreän pöydän kahdesta palkatusta työntekijästä, ja hän matkusti Etelä- Afrikkaan, Uuteen-Seelantiin, Australiaan ja Kanadaan perustamaan paikallisosastot. Pyöreä pöytä julkaisi samannimistä kausijulkaisua, mutta Curtis julkaisi keskustelujen pohjalta vuonna 1916 omalla nimellään kaksi kirjaa, The Commonwealth of Nations, Part One ja The Problem of the Commonwealth. Curtis valittiin Oxfordin yliopiston All Souls Collegen jäseneksi vuonna 1921. Hän oli yksi harvoista, jotka ystävystyivät siellä T. E. Lawrencen kanssa. Toisen maailmansodan aikana Curtis pysyi Oxfordissa ja koordinoi Chatham Housessa ulkomaiden tutkimusta ja lehdistöpalvelua. Sodan jälkeen hänen johtopäätöksensä oli, että länsimaiden eli Yhdysvaltojen, Britannian ja Länsi-Euroopan maiden on perustettava liittovaltio. == Lähteet == Luokka:Brittiläiset siirtomaajohtajat Luokka:Brittiläiset toimittajat Luokka:Vuonna 1872 syntyneet Luokka:Vuonna 1955 kuolleet
UDAR

Vitali Klytškon puolue "UDAR" (Ukrainan demokraattinen uudistuksen allianssi) () on Vitali Klytškon johtama ukrainalainen puolue. Nimen lyhenne tarkoittaa iskua tai lyöntiä. Puolue on EPP:n tarkkailijajäsen.http://www.pravda.com.ua/news/2013/09/6/6997442/ ==Historia== Entinen raskaansarjan nyrkkeilyn- ja potkunyrkkeilynmaailmanmestari Klytško aloitti poliittisen uransa pyrkimällä parlamenttiin ja Kiovan kaupunginvaltuustoon PORA-PRP-puolueen johdossa vuonna 2006 ja hänestä tuli valtuustossa puolueensa edustajien ryhmänjohtaja. Vuonna 2008 ennenaikaisissa kunnanvaaleissa useasta puolueesta koottu Vitali Klytškon blokki kaksinkertaisti äänimääränsä. Huhtikuussa 2010 Klytško valittiin "Nova Krajina" -puolueen ("Uusi maa, entinen "Eurooppalainen pääkaupunki"http://da- ta.com.ua/mon_mainnews/912.htm?print=1 ) johtoon ja nimi muutettiin. Vuonna 2012 puolue nousi parlamenttiin.http://klichko.org/leader/ http://klichko.org/about/history/ Vuoden 2014 vaaleihin puolue osallistui Petro Porošenkon blokin listoilla.http://tvi.ua/new/2014/09/02/blok_petra_poroshenka_i_udar_pidut_na_vybory_razom ==Lähteet== Luokka:Euroopan kansanpuolue Luokka:Ukrainan puolueet
Loukonen

Loukonen on järvi, joka sijaitsee Eurassa ja Raumalla Satakunnassa ja kuuluu Eurajoen vesistön Juvajoen alueeseen kuuluvan Haajanojan ja Naarjoen valuma- alueeseen. == Maantiede == Loukosen pinta-ala on 19,9 hehtaaria. Se on L-kirjaimen muotoinen järvi, jonka molemmat haarat ovat noin 600 metriä pitkät. Sen luusua sijaitsee itäpään pohjoisrannassa. Laskujoki, tai alussa pikemminkin puro, on Naarjoki, joka virtaa 6,4 kilometriä ennen kuin yhtyy Haajanojaan. Haajanoja muuttu pian Pietarjoeksi, joka laskee Turajärveen, jonka laskujoki Juvajoki puolestaan yhtyy lopuksi Eurajokeen. Järvessä ei ole saaria. Sen rantaviiva on 2,9 kilometriä pitkä. Yli puolet rannoista on moreeni- ja kalliopohjaisia, mutta järven pohjoispäässä ja länsipäässä rantaan rajoittuvat kosteikot. Etenkin pohjois- ja itärannoille on rakennettu loma- asuntoja. Järvellä on vain yksi viljelytila. Järvelle pääsee valtatieltä 12, josta on rakennettu useita metsäteitä. Sen eteläsivua seuraa Pitkännummenmäki ja itäpäässä on Ketosenkallio. Euran ja entisen Lapin eli nykyisen Rauman kaupungin raja kulkee järven poikki. == Luonto == Loukosen valuma-alue on alle 2 km² ja siihen laskee lähinnä kaivettuja suo- tai metsäojia. Merkittävimmät ojat tulevat Hävinnytniittulta ja Ketosenkalliolta. Järvessä elää alkuperäinen jokirapu ja sinne on istutettu kuhaa. == Lähteet == Luokka:Eurajoen vesistö Luokka:Euran järvet Luokka:Lapin (Rauma) järvet
E. T. Leeds

Edward Thurlow Leeds (1877-1955) oli brittiläinen arkeologi ja muinaistutkija. Hänet tunnetaan parhaiten anglosaksien tutkijana. Leeds opiskeli Cambridgen yliopistossa ja valmistui 1899. Hän lähti Aasiaan ja vietti kaksi vuotta Kiinassa opiskelemassa kiinan kieltä. Hän kuitenkin sairastui ja joutui palaamaan Britanniaan. Toipilasaikanaan hän osallistui geologisiin kaivauksin ja kiinnostui samalla arkeologiasta. Leedsistä tuli Oxfordin yliopiston Ashmolean-museon varajohtaja 1908 ja johtaja vuonna 1928. Hän jäi eläkkeelle 1945, mutta jatkoi sen jälkeenkin aasialaisten kolikoiden luetteloimista museossa. Leeds aloitti ensimmäisen maailmansodan jälkeen perusteelliset kaivaukset Oxfordshiressä. Leeds kehitti menetelmän vanhojen brittiläisten pulojen ajoittamiseen. Hän oli myös kiinnostunut numismatiikasta ja opiskeli kiinaa ja monia eurooppalaisia kieliä voidakseen luetteloida kolikoita. == Lähteet == Luokka:Brittiläiset arkeologit Luokka:Vuonna 1877 syntyneet Luokka:Vuonna 1955 kuolleet
Oleh Ljaškon radikaalipuolue

Oleh Ljaškon radikaalipuolue () on ukrainalainen puolue. Lokakuun 2014 parlamenttivaaleissa puolue nousi 7,4 prosentin ääniosuudella maan viidenneksi suurimmaksi puolueryhmäksi. Se sai 22 kansanedustajaa Ukrainan parlamenttiin ja osallistui Arseni Jatsenjukin toiseen hallitukseen ennen puolueen siitymistä oppositioon syksyllä 2015. == Historia== thumb|160px|left|Oleh Ljaško (maaliskuu 2014) Puolue perustettiin Mykolajivissa ja rekisteröitiin syyskuussa 2010 nimellä Ukrainan radikaali-demokraattinen puolue. Oleh Ljaško valittiin puolueen johtoon kolmannessa puoluekokouksessa elokuussa 2011, jolloin puolueen nimi muutettiin. == Menestys vaaleissa== Ljaško oli 28. lokakuuta 2012 järjestetyissä parlamenttivaaleissa puolueen ainut läpimennyt ehdokas. Keväällä 2014 Ljaško osallistui Ukrainan presidentinvaaleihin, joissa hän oli kolmanneksi suosituin ehdokas 8,3 prosentin kannatuksella. Lokakuun 26. päivän 2014 parlamenttivaaleihin radikaalipuolue kampanjoi halulla puhdistaa Ukraina oligarkeista, kuvaannollisesti (puoluetunnuksessaan näkyvän) hangon avulla. Puolue kampanjoi myös maan varustamisella uudelleen ydinaseilla. Donbassin sodassa (Itä-Ukrainan kriisissä) puolue haluaisi käyttää voimaa. Radikaalipuolue sai vaaleissa 7,44 prosentin kannatuksen, joka toi 22 kansanedustajapaikkaa radaan. Se oli yksi valtakunnallisen 5 prosentin äänikynnykseen ylittäneistä kuudesta puolueesta. Vuoden 2011 vaalilain mukaan puolet parlamentin kansanedustajista valitaan vaalipiireistä, mutta radikaalipuolue ei voittanut edustajia yhdestäkään vaalipiiristä. Vuoden 2014 vaaleissa tosin 27 vaalipiirikohtaista paikkaa jätettiin täytettäväksi myöhemmin, koska vaalitoimitusta ei voitu suorittaa Krimillä ja paikoin separatistien hallitsemassa Itä-Ukrainassa. Valeri Voštševskyi (Валерій Миколайович Вощевський) oli liikenneministeri ja kolmas varapääministeri. Puolue jätti hallituksen syyskuussa 2015 vastalauseena perustuslainmuutokselle, jonka oli tarkoitus antaa lisää autonomiaa kapinallisalueille. == Lähteet== ==Aiheesta muualla== *Liashko's party ready to enter into coalition under certain conditions (31.10.2014) (ukrinform.ua) * Länsisuuntaus vahvistuu Ukrainan parlamentissa (27.10.2014) (yle.fi) Luokka:Ukrainan puolueet
GnuPG

GnuPG (tai GNU Privacy Guard tai GPG) on GPL-lisensoitu vaihtoehto PGP- salausohjelmistolle. GnuPG on IETF-organisaation -standardin mukainen. Nykyiset PGP-versiot ovat yhteensopivia GnuPG:n ja muiden OpenPGP-standardin mukaisten järjestelmien kanssa. GnuPG on osa Free Software Foundation -järjestön GNU -projektia ja on saanut rahallista tukea Saksan hallitukselta. GnuPG ei tukenut PGP:n IDEA-salausalgoritmia pitkään algoritmin patenttien vuoksi. Tämä muuttui patentin vanhenemisen vuoksi, mutta sitä ei suositella lyhyen lohkokoon vuoksi. Suositeltu vaihtoehto on esimerkiksi AES-salaus. ==Lähteet== ==Aiheesta muualla== * GnuPG-projektin kotisivu * Luokka:GNU- projektin ohjelmat Luokka:Linux-ohjelmat Luokka:Salausohjelmat Luokka:Vapaat ohjelmistot
Lunar Magic

Lunar Magic on FuSoYan kehittämä kenttäeditori, jolla pelaaja voi luoda Super Mario World -aiheisia kenttiä. Editorin kehittäminen aloitettiin helmikuussa 2000 ja se julkaistiin 24. syyskuuta 2000, jonka jälkeen sitä on päivitetty säännöllisesti. == Aiheesta muualla == *Virallinen sivusto Luokka:Videopelien muokkausohjelmistot
Galaxian

Galaxian () on Namcon kehittämä shoot 'em up -peli, joka julkaistiin alun perin Japanissa lokakuussa kolikkopelinä. Peli on sen jälkeen julkaistu myös Apple II:lle, Atari 2600:lle, Atari 5200:lle, ColecoVisionille, Commodore VIC-20:lle, Commodore 64:lle, Fujitsu FM-7:lle, NEC PC-8801:lle, Nintendo Entertainment Systemille, Virtual Consolelle ja ZX Spectrumille. Pelissä pelaajan ohjaama alus liikkuu sivusuunnassa ruudun alalaidassa ja ampuu vastustajia. Vastustajat saapuvat aaltoina: yhden aallon tuhoamisen jälkeen tilalle tulee toinen aalto vastustajia. Tietyin väliajoin vastustajan alus lähestyy pelaajan alusta aiheuttaen suuremman vaaran pelaajalle. Pelistä on myös julkaistu versio nimellä Astro Galaxy, jonka on julkaissut on Entex käsikonsolille. == Lähteet == == Aiheesta muualla == * * * * Luokka:Vuoden 1979 videopelit Luokka:Shoot 'em up -pelit Luokka:Namcon kolikkopelit Luokka:Apple II -pelit Luokka:Atari 2600 -pelit Luokka:Atarin 8-bittisten kotitietokoneiden pelit Luokka:Commodore 64 -pelit Luokka:Commodore VIC-20 -pelit Luokka:ColecoVision-pelit Luokka:FM-7-pelit Luokka:MSX-pelit Luokka:NEC PC-8801 -pelit Luokka:Sharp X1 -pelit Luokka:Nintendo Entertainment System -pelit Luokka:Virtual Console -pelit Luokka:ZX Spectrum -pelit
David Garnett

David Garnett (1892-1981) oli brittiläinen kirjailija, Bloomsburyn ryhmän jäsen. Hänen tunnetuin romaaninsa oli nimeltään Lady into Fox vuodelta 1922. Garnett julkaisi myös toimitetun laitoksen ystävänsä T. E. Lawrencen kirjeistä. Garnett oli kaksi kertaa naimisissa ja hän sai kuusi lasta. Hänen toinen vaimonsa Angelica Garnett oli miestään 26 vuotta nuorempi ja monimutkaisten perhesuhteiden kautta sukua useille Bloomsburyn ryhmän jäsenille. Hänen biologinen isänsä Duncan Grant oli ollut aiemmin David Garnettin rakastaja. == Lähteet == Luokka:Brittiläiset kirjailijat Luokka:Vuonna 1892 syntyneet Luokka:Vuonna 1981 kuolleet
OTR

OTR () on salausprotokolla, joka tarjoaa salauksen pikaviestikeskusteluille. OTR käyttää yhdistelmää AES symmetrisestä salausta (jossa on 128-bittinen avainpituus), Diffie-Hellman-avaimenvaihtoa (jossa on 1536-bittinen ryhmäkoko) ja SHA-1 -tiivistefunktiota. Todennuksen ja salauksen lisäksi, OTR tarjoaa myös perfect forward secrecy ja malleable encryption -ominaisuudet. ==Kirjallisuutta== * * == Aiheesta muualla == * OTR -projektin kotisivu * Protokollan tekniset tiedot Luokka:Salausprotokollat Luokka:Salausohjelmat
Edward Marsh

Edward Howard Marsh (18. marraskuuta 1872 – 13. tammikuuta 1953) oli brittiläinen yleisnero, kääntäjä, taiteiden suojelija ja virkamies. Hän oli tunnettu hahmo brittiläisissä taidepiireissä 1900-luvun alussa. Marsh toimi yli 20 vuoden ajan Winston Churchillin yksityissihteerinä. Marsh julkaisi yhdessä ystävänsä Rupert Brooken kanssa sarjaa Georgian Poetry vuodesta 1912 alkaen. Marsh, joka tunnettiin nimimerkillä "E.M." toimitti sarjaan viisi osaa. Hän sai niistä hyvät tekijänoikeustulot, joita käytti avokätisesti kirjailijoiden hyväksi. Hän tuki etenkin James Joycea ja järjesti tälle eläkkeen. Hän julkaisi omia runojaan, toimitti Brooken teoksia ja käänsi englanniksi kaksi osaa Jean de La Fontainen eläinsatuja ja Horatiuksen Oodit. Marsh oli myös merkittävä taiteen keräilijä. Hän aloitti keräämällä brittiläisten 1700-luvun lopulla syntyneiden taiteilijoiden akvarelleja, mutta siirtyi hankkimaan teoksia oman aikansa taiteilijoilta kuten Mark Gertler (1891–1939), Paul Nash (1889–1946) ja Stanley Spencer (1891–1959). == Lähteet == Luokka:Brittiläiset henkilöt Luokka:Sihteerit Luokka:Vuonna 1872 syntyneet Luokka:Vuonna 1953 kuolleet Luokka:Mesenaatit
Alvis Saladin

Alvis Saladin (FV601) on brittiläisvalmisteinen panssariauto. Sen valmistaja on Alvis Vickers, ja se otettiin käyttöön vuonna 1958. Ajoneuvon pääaseena oli 76 mm tykki, ja sen panssaroinnin vahvuus oli enimmillään 32 mm. Autoa käytettiin lähinnä aseistettuna tiedusteluajoneuvona Britannian armeijassa. Auton toimintasäde oli 400 kilometriä, ja sen huippunopeus maantiellä sama kuin Alvis Saraceninkin, 72 km/h. Moottori oli 8-sylinterinen Rolls-Roycen valmistama bensiinimoottori, joka oli teholtaan 190 hv (119 kW). Ajoneuvon kaikki kuusi pyörää olivat vetäviä ja 4 ensimmäistä olivat ohjaavia. Se tarkoitti sitä, että yhden pyörän puhkeaminen ei ollut este ajoneuvon etenemiselle.Trewhitt, P., 2009: s. 165 Ajoneuvoa on käytetty muiden muassa Kyproksella, Lähi-idässä ja Afrikassa. Se on ollut osin vielä käytössä 1980-luvulla. Panssarimuseon kokoelmissa on yksi ajokuntoinen, Britanniasta vaihtokaupalla saatu Saladin. Ajoneuvon seuraaja on alumiinipanssaroitu Alvis FV101 Scorpion. == Lähteet == *Trewhitt, Philip: Panssarivaunut ja panssaroidut ajoneuvot, Karisto Oy, Hämeenlinna, 2009, suom. Petri Kortesuo ISBN 978-951-23-5145-9 (s. 165) == Aiheesta muualla == *FV601 Saladin - Armored Car - History, Specs and Pictures - Military Tanks, Vehicles and Artillery *Army Guide - SALADIN, Reconnaissance Vehicle *The East of England Tank Museum: Alvis Saladin Luokka:Yhdistyneen kuningaskunnan panssariautot
La Trice Little

La Trice Little (s. 10. joulukuuta 1979) on yhdysvaltalais-suomalainen kilpauransa päättänyt koripalloilija. Hän on toiminut myös koripallotuomarina. == Pelaajaura == Little pelasi koripalloa Yhdysvalloissa kaikilla kouluasteilla, viimeisimpänä yliopistotasolla Mercy Collegessa. Saavuttuaan Suomeen vuonna 2002 Little pelasi aluksi II-divisioonaa Pirkkalan VirissäKeravan Kori-80:n kausijulkaisu 2012–2013 ja harjoitteli Tampereen Pyrinnön edustusjoukkueen mukana. Elokuussa 2005 hän teki yksivuotisen pelaajasopimuksen Pyrinnön kanssa edustaen seuraa kuitenkin vain 11 ottelussa syyskaudella.http://www.basket.fi/uutiset/kaikki_uutiset/?x122462=73076 Tämän jälkeen Little pelasi toiseksi korkeimmalla sarjatasolla Korikobrissa vuoteen 2008 asti. Seuraavan kauden Little pelasi Helsingin NMKY:ssä ja sitä seuraavan Wartti Basketissa. Kauden 2010–2011 Little edusti Korisliigassa pelannutta Porvoon Tarmoa 4,4 pisteen ja 2,2 levypallon keskiarvoilla. Tarmo putosi kauden päätteeksi Korisliigasta, ja Little jatkoi seurassa vielä seuraavan kauden alun. Vuosina 2012–2014 Little edusti divisioonajoukkue Keravan Kori-80:aa. Vuonna 2014 hän siirtyi I-divisioona B:hen Espoo Basket Teamin joukkueeseen.La Trice Little – Suomen Koripalloliitto == Koripallotuomarina == Little on toiminut myös pääsarjatason erotuomarina.https://www.basket.fi/basket/uutiset/korisliigan- kauden-2017-2018-erotuomaristot-julkaistu/ == Yksityiselämä == Little asui New Yorkin Brooklynissä, ja hänellä on John-niminen pikkuveli. Little saapui Suomeen vuonna 2002 suomalaisen vaimonsa ja lapsensa kanssa. Aikaisemmasta liitostaan Littlellä on kaksi lasta: Niia-tytär ja vuonna 2004 syntynyt Miro- poika, jotka ovat pelanneet koripalloa Tampereen Pyrinnössä, Miro myös Suomen maajoukkueessa. Nykyisestä avioliitostaan Sanna-vaimonsa kanssa Littlellä on Leanna-tytär ja Sofia-tytär. == Lähteet == * La Trice Little Suomen Koripalloliitto * Keravan Kori-80:n kausijulkaisu 2012–2013 === Viitteet === Luokka:Yhdysvaltalaiset koripalloilijat Luokka:Suomalaiset koripalloilijat Luokka:Suomalaiset koripallotuomarit Luokka:Vuonna 1979 syntyneet Luokka:Elävät henkilöt
Liberaalipuolue (Moldova)

Liberaalipuolue (PL) () on moldovalainen, EU-myönteinen, liberalistinen puolue. Poliittiselta kirjoltaan se on oikeistolainen. Puolueen johdossa oli vuodesta 1998 lähtien toiminut Mihai Ghimpu, juristi ja kansanedustaja, joka virkaatekevänä hoiti Moldovan presidentin virkaa runsaan vuoden (11.9.2009–28.12.2010). Puolueen nykyinen puheenjohtaja on Chișinăun entinen pormestarina vuodesta 2007 toiminut Dorin Chirtoacă. == Historia == Liberaalipuolue oli Moldovan parlamentissa huhtikuun 2009 parlamenttivaaleista lähtien. Tuolloin se saavutti 13,13 % ääniosuuden ja sai 15 kansanedustajaa Moldovan 101 edustajan parlamenttiin . Saman vuoden syksyn uusissa vaaleissa tuloksena oli 14,68 % ääniosuus ja 15 kansanedustajaa. Marraskuun 28. päivänä 2010 järjestetyissä Moldovan parlamenttivaaleissa liberaalipuolue sai 9,96 % äänistä, joka toi yhteensä 12 kansanedustajaa kaudelle 2010–2014. Puolue oli neljäs Moldovan parlamenttiin selvinneistä puolueista. Puolue osallistui kahden muun puolueen kanssa eurooppaintegraatiolle myönteiseen enemmistöryhmittymään ja maan hallitukseen. Kevään 2013 sisäpoliittisen kriisin aikana Liberaalipuolue jakautui kuitenkin kahtia. Maan hallituksessa jatkoi kansanedustaja Ion Hadarcan johtama 7 edustajan uudistusmielisempi ryhmittymä, joka perusti Liberaalin reformistipuolueen (Partidul Liberal Reformator, PLR). Liberaalipuolueen 5 edustajan ydinryhmä jäi oppositioon puheenjohtaja Mihai Ghimpun johdolla. Parlamenttikauden aikana yksi liberaalien kansanedustaja on siirtynyt riippumattomien edustajien ryhmään. Moldovassa järjestettiin parlamenttivaalit 30. marraskuuta 2014. Liberaalipuolue ja siitä eronnut Liberaalireformatorinen puolue osallistuivat toisistaan erillään vaaleihin. Tuolloin liberaalipuolue sai 9,67 % äänistä ja nousi pienimpänä puolueena parlamenttiin, saaden 13 paikkaa 101:stä. Vuoden 2019 parlamenttivaaleissa puolue sai vain 1,25% annetuista äänistä ja menetti kaikki 13 paikkaansa parlamentissa. Puolue on Euroopan liberaalidemokraattinen puolueen (ALDE-puolue) jäsenpuolue. == Näkemyksiä == Puolue kannattaa Romanian ja Moldovan jälleenyhdistymistä ja liittymistä Natoon ja Euroopan unioniin. Liberaalipuolueen mukaan Moldovan perustuslakia tulisi uudistaa eurooppalaisempaan suuntaan, ja tähän kuuluvat mm. seuraavat muutokset: * Oikeusjärjestelmän reformi Euroopan neuvoston esimerkkien mukaan. * Vahvistaa kansalaisyhteiskuntaa ja sen roolia päätöksenteossa. * Poistaa perustuslaista vaatimus maan liittoutumattomuudesta, jotta Moldova voisi liittyä Natoon. == Lähteet == == Aiheesta muualla == *Puolueen verkkosivut (pl.md) *Liberal Party (PL, 2014 vaalit) (e-democracy.md) *Tribuna - all about politics (in Moldova) (tribuna.md) Luokka:Moldovan puolueet Luokka:Euroopan liberaalidemokraattinen puolue
Aarteet – 24 suosituinta sävelmää

Aarteet – 24 suosituinta sävelmää on Jukka Kuoppamäen vuonna 1994 julkaistu kokoelma-albumi. == Kappaleet == #Sininen ja valkoinen #Oi rakkahin #Nuoruuden sävel #Muistot mukaan vien #Kortti tuo – kortti vie #Valtatie #Pieni tyttöni mun #Minä lähdin – sinä jäit #Harmaat miehet #Uinu poikani vain #Marraskuun aamu #Näin sävel soi #Pieni mies #vain elämää #Voi kaikki alkaa uudestaan #Paljon sanomatta jää #Kiskot vievät etelään #Nouseva aurinko #Kultaa tai kunniaa #Ei kauniimpaa #Casanova #Katson veden pintaa #En toisten sua mä katsovan sois #Kyyhkyset == Lähteet == Luokka:Jukka Kuoppamäen kokoelma- albumit Luokka:Vuoden 1994 kokoelma-albumit
Ǧīm

Ǧīm eli jīm (, äännetään ) on arabialaisen kirjaimiston viides kirjain. Kirjaimen äännearvo on ja se vastaa heprealaisen kirjaimiston kirjainta gimel (ג). Ǧīmin itsenäinen muoto on ج, ja sanan lopussa se liittyy viivalla edeltävään kirjaimeen (esim. نج nǧ). Sanan alussa ja keskellä ǧīmin alapuolinen kaari jätetään pois ja se korvataan seuraavaan kirjaimeen liittyvällä vaakaviivalla (esim. جا ǧā, نجو nǧū). Persian kirjain če (چ) on muodostettu lisäämällä kaksi pistettä ǧīm-kirjaimeen. Arabialaista kirjaimistoa käyttävissä indoarjalaisissa kielissä kuten urdussa, pandžabissa ja sindhissä käytetään ǧīmin ja hā’n yhdistelmää (جھ) ilmaisemaan aspiroitua affrikaattaa . Myös sindhin kirjaimet ǰē (ڄ) ja ñē (ڃ) on muodostettu ǧīmin pohjalta. == Lähteet == * === Viitteet === Luokka:Arabialaiset kirjaimet
Sininen ja valkoinen (vuoden 1992 albumi)

Sininen ja valkoinen on Jukka Kuoppamäen vuonna 1992 julkaistu kokoelma- albumi, joka sisältää levytyksiä vuosilta 1972–1977. Se julkaistiin LP-, CD- ja C-kasettiformaateissa. == Kappaleet == A-puoli #Sininen ja valkoinen #Etelästä pohjoiseen #Ja taas #Kaikista kaunein #Käy vierelläin #Puutarhaan #Kotka lentää B-puoli # * Valtatie #Pieni mies #Tähtilaulu #Pilvet #Kaunis morsian #Miljoona hikistä kilometriä #Paljon sanomatta jää == Lähteet == Luokka:Jukka Kuoppamäen kokoelma-albumit Luokka:Vuoden 1992 kokoelma-albumit
Če

Če tai tše (, äännetään ) on arabialainen kirjain, jota käytetään muun muassa persian, urdun ja pandžabin kielissä ilmaisemaan soinnitonta postalveolaarista affrikaattaa . Arabiassa če-kirjain ei esiinny. Kirjain on muodostettu lisäämällä kaksi pistettä ǧīm-kirjaimeen. Urdussa ja pandžabissa käytetään čen ja hā’n yhdistelmää (چھ) ilmaisemaan aspiroitua affrikaattaa . Sindhissä samaa aspiroitua äännettä varten on oma kirjaimensa, neljällä pisteellä kirjoitettava chē (ڇ). == Lähteet == * === Viitteet === Luokka:Arabialaiset kirjaimet
Khums

Khums (, ”viidennes”) tarkoittaa šiialaisessa islamissa uskonnollista almuveroa (zakat). Sitä maksetaan viidennes siitä, mikä ansaitaan tai saadaan saaliiksi. Vero katsotaan määrätyksi Sotasaaliitteen suurassa 8:41: ”Ja tietäkää, että hankkimastanne sotasaaliista kuuluu viides osa Jumalalle, toisin sanoen Hänen lähettiläälleen ja tämän lähiomaisille, orvoille, köyhille ja vaeltajille - - ”Koraani, 1942 Šiialaisen hadithin mukaan verotuksen kohteena ovat voitto tai ylimääräinen tulo, rikkaus, missä ei voida erottaa oikeutettua tuloa epäoikeutetusta, kaivokset ja mineraalit, merestä sukelletut kalliit kivet, aarteet, maa, jonka vääräuskoinen dhimmi ostaa muslimilta sekä sotasaalis. Sunnalaisessa verotuksessa almuvero zakat jaetaan kohteen mukaan kahdeksaan yhtä suureen osaan. == Katso myös == * Islamilainen verotus * Jizya * Zakat == Lähteet == * * === Viitteet === Luokka:Šaria Luokka:Verotus Luokka:Islamilaiset käsitteet Luokka:Šiialaisuus Luokka:Islamilainen verotus
Idea (albumi)

Idea on Bee Gees -yhtyeen vuonna 1968 julkaistu studioalbumi. Musiikillisesti se on rock-tyylisempi kuin yhtyeen kaksi edellistä levyä, minkä lisäksi orkesterisovitukset ovat sillä pienemmässä roolissa. Idea sisältää singlehitin ”I Started a Joke”. Albumi nousi Britanniassa ja Ranskassa listan neljänneksi ja Länsi-Saksassa kolmanneksi. Yhdysvalloissa Atco Records julkaisi albumin erilaisella kansikuvalla ja hieman erilaisella kappalelistalla. Se sisältää myös hitin ”I’ve Gotta Get a Message to You”. Albumi ylsi Billboard 200 -listalla sijalle 17. == Kappaleet == *Kaikki kappaleet kirjoittaneet Barry Gibb, Robin Gibb ja Maurice Gibb, paitsi ”Such a Shame”, jonka on kirjoittanut Vince Melouney, sekä ”Another Cold and Windy Day ja ”Sitting in the Meadow”, jotka ovat kirjoittaneet Barry ja Robin Gibb.Bee Gees: Idea-albumin CD-version kansilehti (Reprise 8122-74121-2) === Britannian-versio === === Yhdysvaltain- versio === ==== Vuoden 2006 uusintapainos ==== == Listasijoitukset == Valtio Korkein sijoitus Listaviikot Nousu listalle Lähde 3\. 1968 4\. 60 12.10.1968 4\. 18 28.9.1968 17\. 1968 == Lähteet == Luokka:Bee Geesin albumit Luokka:Vuoden 1968 albumit
Harkovan kansallinen yliopisto

Harkovan kansallinen yliopisto () on Ukrainan Harkovassa sijaitseva kansallinen yliopisto. Se on nimetty Sloboda-Ukrainassa syntyneen valtiomiehen, kansan kouluttamista edistäneen Vasili N. Karazinin (1773–1842) mukaan. Yliopiston päärakennus sijaitsee Harkovan vapaudenaukion (maidan Svobody) laidalla. Harkovan yliopisto perustettiin marraskuussa 1804 Karazinin aloitteesta keisari Aleksanteri I:n antamalla asetuksella ja avattiin 1805. Se on Lvivin kansallisen yliopiston (1661) jälkeen Ukrainan toiseksi vanhin yliopisto. 1800-luvulla yliopistoon kuului neljä tiedekuntaa: fysiikan- matematiikan, historian-filologian, lainopin ja lääketieteen tiedekunnat. Vuonna 1839 lääketieteen opetuksen rinnalle käynnistetty eläinlääketieteen tiedekunta eriytyi itsenäiseksi instituutiksi jo 1850. Yliopisto kuuluu maan arvostetuimpiin ja nykyään siinä on 20 tiedekuntaa, joissa on yhteensä 125 eri tieteenalan laitosta. Se antaa opetusta 61 eri pääaineessa. Opiskelijoita on noin 15 000 ja jatko-opiskelijoita 600. Opetusta antaa yli 300 professoria (dosenttitaso) ja noin 800 muuta tohtoritason opettajaa. Vuonna 2013 suoritetussa ukrainalaisten yliopistojen vertailussa Harkovan kansallinen yliopisto pisteytettiin Ukrainan kolmanneksi parhaaksi yliopistoksi. Lev Landau, joka sai vuoden 1962 Nobelin fysiikanpalkinnon kehittämästään kondensoidun aineen teoriasta, teki keskeisen osan tutkimustyöstään Harkovan polyteknisessä instituutissa ja Harkovan yliopistossa. Kuva:Харьковский национальный университет.JPG|Harkovan kansallisen yliopiston rakennuksia. ==Lähteet== ==Aiheesta muualla== * Harkovan kansallinen yliopisto (V. N. Karazinin mukaan) (univer.kharkov.ua) Luokka:Ševtšenkon piiri (Harkova) Luokka:Harkovan yliopistot ja korkeakoulut
Harkovan polytekninen instituutti

Harkovan polytekninen instituutti () on Ukrainan Harkovassa sijaitseva kansallinen tekninen yliopisto. Harkovan polytekninen instituutti on perustettu sen itsensä antaman tiedon mukaan vuonna 1885. Historiansa aikana instituutti on ollut muodostamassa kuutta muuta ylemmän korkeakouluopetuksen opinahjoa Ukrainassa. Tekninen yliopisto kuuluu maan arvostetuimpiin korkeakouluihin. Päätoimisesti voi opiskella 19 tiedekunnassa 95 eri erikoistumisalaa ja 69 alaa voi opiskella etäopiskeluna ("kirjeenvaihto- opiskelijana"). Yliopistoon kuuluu 92 eri laitosta, joista yli 60:llä voi suorittaa loppututkinnon. Opiskelijoita on yhteensä yli 25 000. Opiskelijoista noin 1 300 tulee ulkomailta (30 eri maasta). Väitöskirjatyöhön tähtää runsas 400 jatko-opiskelijaa. Opetus- ja tutkimushenkilökuntaa on noin 1 700 henkeä, joista noin 150:lla on dosenttitason koulutus, mukana on pari-kolmekymmentä kansallisen tiedeakatemian tai soveltavien alojen akateemikkoa. Opetusta annetaan Harkovan lisäksi neljällä muulla paikkakunnalla. Yliopistoon kuuluu myös sotakorkeakoulutyyppisesti toimiva laitos, josta voi valmistua 11 eri pääaineessa sopimuspohjaisesti upseeriksi. Yliopistoon kuuluu ionosfääritutkimuksen instituutti ja observatorio. Harkovan polyteknisellä instituutilla on autonomisen tiedeyliopiston asema Ukrainssa. Vuonna 2013 suoritetussa ukrainalaisten yliopistojen vertailussa Harkovan polytekninen instituutti pisteytettiin Ukrainan kuudenneksi parhaaksi yliopistoksi. Lev Landau, joka sai vuoden 1962 Nobelin fysiikanpalkinnon kehittämästään kondensoidun aineen (kuten nestemäisen heliumin) teoriasta, teki keskeisen osan tutkimustyöstään Harkovassa, Harkovan polyteknisessä instituutissa ja Harkovan yliopistossa. Kuva:Chief HAK oh the Kharkov institute.JPG|Harkovan polyteknisen instituutin vanhaa rakennuskantaa (päärakennus). Kuva:Training Corps-2 (U-2).JPG|Harkovan polyteknisen instituutin rakennus. ==Lähteet== ==Aiheesta muualla== * Harkovan polytekninen instituutti (kpi.kharkov.ua) Luokka:Kiovan piiri (Harkova) Luokka:Harkovan yliopistot ja korkeakoulut
Repola (Viipuri)

Repola oli yksi Viipurin vanhoista suomalaisista kaupunginosista. Se syntyi 1800-luvun jälkipuoliskolla Salakkalahden maatunutta pohjukkaa täytettäessä.Tietosanakirja Tietosanakirja Osakeyhtiö 1922, Projekt Runeberg. Viitattu 1.11.2014. Pohjoisessa Repola rajoittui Pietarin rataan ja Viipurin rautatieasemaan, idässä Kalevan kaupunginosaan ja etelässä Pantsarlahden kaupunginosaan sekä Torkkelinpuistoon. 1900-luvun alkupuolella Repolasta muodostui Salakkalahden kaupunginosan ohella Viipurin liike-elämän keskus, jossa sijaitsi myös vilkas kauppapaikka Punaisenlähteentori. Lisäksi Repolassa toimi useita kouluja sekä nykyäänkin käytössä oleva ortodoksinen Profeetta Elian kirkko. Merkittäviä kauppakatuja olivat muun muassa Punaisenlähteentorilta alkava Kannaksenkatu (nyk. Leningradskoje šosse), Brahenkatu (nyk. Moskovskij prospekt) sekä rautatieaseman suuntaan johtava Repolankatu (nyk. Vokzalnaja ulitsa). Vuoden 1930 väestönlaskennassa Repolassa oli 5 786 asukasta, joista 5 082 oli suomenkielisiä, 388 ruotsinkielisiä ja 316 muunkielisiä. == Arvorakennuksia == *Lallukan talo – Allan Schulman (1906) *Pietisen palatsi – Bertel Jung, Oscar Bomanson ja Armas Lindgren (1907) *Profeetta Elian kirkko – Johann Brockmann (1796) *Repolan kansakoulu – Brynolf Blomqvist (1899) *Sanomalehti Karjalan toimitalo – Uno Ullberg (1929) *Vakuutusyhtiö Karjalan pääkonttori – Olli Pöyry (1943) *Viipurin Suomalaisen säästöpankin talo – Jalmari Lankinen (1928) *Viipurin Tyttölyseo – Johan Jacob Ahrenberg (1906) *Viipurin Uusi Yhteiskoulu – Bernhard Fraser ja Allan Schulman (1912) *Viipurin maalaiskunnan talo – Jalmari Lankinen (1930) *Viljelyksen talo – Paavo Uotila (1928) == Lähteet == *VirtuaaliViipuri 1939 === Viitteet === Luokka:Viipurin kaupunginosat
Tahitin kiinalaiset

Tahitin kiinalaiset ovat Ranskan Polynesiassa asuvia kiinalaisia. Kiinalaisvähemmistö muodostui 1800-luvulla ja nykyisin he muodostavat noin 12 % alueen väestöstä. ==Historia== Ensimmäiset kiinalaiset tulivat Tahitille vuonna 1865. Tuolloin Skotlannista lähtöisin ollut plantaasinomistaja William Stewart sai luvan Ranskan siirtomaahallinnolta tuoda Atimaonon puuvillaplantaasilleen työntekijöitä Hongkongista. Hänen plantaasilleen tuli lopulta töihin noin 1 000 kantonia ja hakka-kiinaa puhunutta työntekijää. Huonot olosuhteet johtivat siihen että heistä noin 7 % kuoli vuosittain. Tunnetuksi plantaasiajan tapahtumista Ranskan Polynesiassa jäi tapaus, jossa kiinalaiset työntekijät vedonlyöntikiistaan liittyen surmasivat yhden omistaan. Ranskalaisviranomaiset uhkasivat karkottaa kaikki kiinalaiset, mikäli tekijää ei löytyisi. Tuolloin Chim Siu Kung -niminen mies lupasi ottaa syyn niskoilleen ja hänet teloitettiin giljotiinilla vuonna 1868 ja sai eräänlaisen marttyyrin aseman. Stewart joutui vararikkoon ja hänen plantaasinsa sulki ovensa 1874, jonka jälkeen kiinalaistenkin määrä väheni huomattavasti. Kiinalaisia alkoi tulla uudestaan vasta vuonna 1924, kun Ranskan Polynesian ja Hongkongin välille avattiin suora höyrylaivayhteys. Nyt mukana tuli hyvien yhteyksien takia myös naisia ja lapsia. Ranskan kansalaisuuslakien muututtua Ranskan Polynesiassa syntyneistä kiinalaisista tuli Ranskan kansalaisia vuonna 1973. Täysien kansalaisoikeuksien myötä heitä alkoi toimia kaikilla ammattialoilla ja myös hallinnon tehtävissä. ==Kulttuuri== Suurin osa Tahitille muuttaneista kiinalaisista tuli Kiinasta Guangdongin provinssista kolmelta alueelta, joilla puhuttiin hakka-kiinaa. Pienempi osa samalta alueelta tulleista puhui kantoninkiinaa. Hakka-kiinaa käytettiin kouluissa 1960-luvulle saakka. Yhteisöt järjestävät nykyisin hakka- ja mandariinikiinankielistä koulutusta. Kysymykseksi on kuitenkin noussut kumpaa kieltä koulutuksessa pitäisi painottaa. Maaseudulla tai etäisemmillä saarilla kasvaneet kiinalaiset osaavat yleensä myös tahitin kieltä, mutta ranskan osaaminen on yleensä heikkoa. Nuorin sukupolvi on kuitenkin käynyt koulunsa ranskaksi ja ranskan osaaminen sitä kautta on jopa parempaa kuin kiinan. Suurin osa kiinalaisista on protestantteja tai katolilaisia. ==Lähteet== Luokka:Kiinalaisten diaspora Luokka:Ranskanpolynesialaiset henkilöt
Nobusuke Kishi

Nobusuke Kishi (; alkujaan Nobusuke Satō, ; 13. marraskuuta 1896 Yamaguchin prefektuuri – 7. elokuuta 1987 Tokio)Kishi Nobusuke, Encyclopedia Britannica, viitattu 1.11.2014. oli japanilainen poliitikko, joka toimi Japanin pääministerinä 1957–1960. Kishi, alun perin sukunimeltään Satō ja pääministerinä toimineen Eisaku Satōn isoveli, valmistui lakimieheksi Tokion yliopistosta vuonna 1920. Kishi oli mukana politiikassa jo ennen toista maailmansotaa ja sen aikana. Vuodesta 1936 hän toimi Japanin valloittaman Mantšukuon alueen teollistamisesta vastaavana varaministerinä. Hän tuli Japanin parlamenttiin 1942 liberaalidemokraattien edustajana, toimiessaan samaan aikaan Japanin kauppa- ja teollisuusministerinä.Samuels, Richard J.: Kishi and Corruption: An Anatomy of the 1955 System , Working Paper No. 83, December 2001, Japan Policy Research Institute. Viitattu 1.11.2014. Sodan aikana hän alkoi epäillä Japanin mahdollisuuksia voittoon. Toisen maailmansodan jälkeen Kishi vietti kolme vuotta vangittuna Sugamon vankilassa sotarikoksista epäiltynä luokassa A. Häntä ei kuitenkaan tuomittu Tokion oikeudenkäynneissä, vaan hän pääsi vapaaksi jo vuonna 1948. Kishi palasi politiikkaan vuonna 1953, kun hänet valittiin parlamenttiin liberaalipuolueen edustajaksi. Joulukuussa 1956 hänet nimitettiin ulkoministeriksi, ja vai kaksi kuukautta myöhemmin hänestä tuli pääministeri. Hän onnistui kasvattamaan liberaalidemokraattien kannatusta vuoden 1958 vaaleissa ja jatkoi pääministerinä, kunnes joutui eroamaan 1960 hyväksyttyään japanilais- amerikkalaisen turvallisuussopimuksen vasemmiston vastustuksesta ja monista mielenosoituksista huolimatta.Ilvessalo, Jaakko: ”Kishi, Nobusuke (1896)”, teoksessa Kishiä pidetään keskeisenä 1955 System -nimellä kutsutun politiikan aloittajana, jossa liberaalidemokraattisesta puolueesta tuli pitkäksi ajaksi japanilaisen politiikan kulmakivi. Häntä toisaalta syytetään tuona aikana syntyneestä rakenteellisesta korruptiosta, kuten laajamittaisesta rahanpesusta. == Perhe == Kishi luopui alkuperäisestä Satō-sukunimestään sen jälkeen, kun hänen setänsä adoptoi hänet vailla omia lapsia. Kishin vaimo Yoshiko kuoli ennen häntä. Pariskunnalle syntyi kaksi lasta, poika Nobukazu ja tytär Yoko. Kishi oli Japanin pääministeri Eisaku Satōn isoveli, ulkoministeri Shintarō Aben appiukko ja pääministeri Shinzō Aben isoisäProfile: Shinzo Abe , viitattu 1.11.2014.. ==Lähteet== ==Aiheesta muualla== Luokka:Japanin ministerit Luokka:Japanin pääministerit Luokka:Japanin ulkoministerit Luokka:Vuonna 1896 syntyneet Luokka:Vuonna 1987 kuolleet
Akaban taistelu

Akaban taistelu käytiin arabikapinan aikana heinäkuussa 1917 Akabanlahden rannalla sijaitsevan Akaban kaupungin hallinnasta. Taistelussa olivat vastakkain kaupunkia vastaan hyökänneet arabikapinalliset sekä kaupunkia puolustaneet turkkilaisjoukot. Tärkein taistelu käytiin Abu el Lissalissa 2. heinäkuuta, kun arabijoukot väijyttivät turkkilaisen pataljoonan. Tämän jälkeen arabijoukot suuntasivat kohti Akabaa, jota vartioineista turkkilaisista vartioasemista viimeinen antautui 6. heinäkuuta. Taisteluun osallistunut brittiläinen yhteysupseeri T. E. Lawrence kuvasi taistelua sotamuistelmissaan Seven Pillars of Wisdom (1922). == Lähteet == Luokka:Arabikapina Luokka:Ensimmäisen maailmansodan Lähi-idän taistelut Luokka:Yhdistyneen kuningaskunnan taistelut Luokka:Vuoden 1917 sotahistoria
Cranwell

Cranwell on noin asukkaan kylä Lincolnshiren kreivikunnassa, Englannissa. Se sijaitsee North Kestevenin hallintopiiriin kuuluvassa Cranwell, Brauncewell and Byard’s Leapin kunnassa. Kylän liepeillä toimii ilmavoimien koulutuskeskus. Kylän kirkko on peräisin 900-luvulta, ja sitä edelsi asutus mahdollisesti kuningas Alfred Suuren ajoilta 800-luvulta. Vanhimmasta kylästä on jäljellä enää kirkko ja kylän keskustassa seisova muistoristi, jonka juurelta luettiin aikoinaan tärkeitä kuulutuksia. Royal Air Force College Cranwell on Britannian ilmavoimien historian kannalta keskeinen paikka. Se oli luultavasti maailman ensimmäinen sotilasilmailun koulutuskeskus. Keskuksen rakentaminen alkoi vuonna 1915 keskellä ensimmäistä maailmansotaa. Koulutustoiminnan lisäksi tukikohdassa toimi sotilassairaala, ja siellä kehitettiin uusia lentokoneita. Britannian ensimmäinen suihkulentokone lähti ensilennolleen Cranwellista vuonna 1941. == Lähteet == Luokka:Asutut paikat Lincolnshiressä Luokka:Englannin kylät
Mercedes-Benz S-sarja (W221)

Mercedes-Benz W221 on Mercedes-Benz S-sarjan viidennen sukupolven malli, jota valmistettiin vuosina 2005–2013. Se korvasi edeltäneen W220-mallin ja seuraajaksi tuli W222. == Mercedes-Benz W221 (2005–2013) == Mercedes-Benz W221 esiteltiin Frankfurtin autonäyttelyssä syyskuussa 2005. Toisin kuin edeltänyt W220, joka oli omaa edeltäjäänsä W140:tä pienempi, W221 kasvoi kokoa. Edeltäjään verrattuna kokonaispituus kasvoi 33 millimetriä, akseliväli 70 millimetriä, leveys 16 millimetriä ja korkeus 29 millimetriä. Vuonna 2009 tehtiin muutoksia muun muassa puskureihin. == Lähteet == == Aiheesta muualla == S-sarja (W221) Luokka:F-segmentin autot Luokka:2000-vuosikymmenen autot Luokka:2010-luvun autot
Minna Rantanen

Minna Ilona Rantanen (s. 14. tammikuuta 1963 Iitti) on aktiiviuransa päättänyt suomalainen korkeushyppääjä. Seuratasolla hän edusti koko uransa ajan Iitin Pyrintöä ja hänen valmentajinaan toimivat Kari Hietaharju sekä Juha Porkka. Kalevan kisoista Rantanen saavutti korkeushypyssä kultaa vuonna 1986 sekä kaksi hopeaa vuosina 1982 ja 1988. Lisäksi hän voitti sisäratojen SM-kisoista korkeushypyn hopeaa vuonna 1985 sekä pronssia vuonna 1987. Virallisissa kilpailuissa hän ei ole esiintynyt vuoden 1989 jälkeen. == Lähteet == Luokka:Suomalaiset korkeushyppääjät Luokka:Vuonna 1963 syntyneet Luokka:Elävät henkilöt
Teija Puumala

Teija Kaarina Puumala (s. 18. elokuuta 1968 Alavus) on aktiiviuransa päättänyt suomalainen korkeushyppääjä. Seuratasolla hän edusti koko korkeushyppyuransa ajan Lehtimäen Jyskettä, josta vaihtoi vuonna 2004 Ylivieskan Kuulaan. Hänen valmentajanaan toimi Ahti Koskinen. Kalevan kisoista Puumala saavutti korkeushypyn pronssia vuonna 1988. Korkeushypyn puolella hän ei ole esiintynyt virallisissa kilpailuissa vuoden 1990 jälkeen, mutta kilpaili kuulantyönnössä vielä vuonna 2005. == Lähteet == Luokka:Suomalaiset korkeushyppääjät Luokka:Vuonna 1968 syntyneet Luokka:Elävät henkilöt
Lahut

Lahut ovat etninen ryhmä, jomka asuttaa lähinnä Kiinan Yunnanin provinssia. Heitä asuu pienemmissä määrin kuitenkin myös Burman Shanista, Luoteis- Laosista, Pohjois-Thaimaasta ja Luoteis-Vietnamista. Lahun kieli kuuluu lolo- burmalaisiin kieliin. Lahuista noin 420 000 asuu Kiinassa, 150 000 Burmassa, 10 000 Laosissa, 65 000 Thaimaassa ja 5 000 Vietnamissa. ==Historia== Antropologit ja historioitsijat uskovat lahujen polveutuneen historiallisesta qiang-kansasta Tiibetin ja Qinghain ylängöllä. 200-400-luvuilla heitä alkoi muuttaa Yunnanin Dalin alueelle. Sieltä muuttoliike jatkui, mikä myös erotti lahut kolmeen eri ryhmään. Lahu nat suuntasivat länteen, lahu shit ja lahu nhat itään. Uusilla alueillaan heitä hallitsivat thaikieliset kansat, joiden valta kuitenkin siirtyi kiinalaisille Ming- ja Qing-dynastioiden aikana. 1700-lulta 1900-luvulle lahut kapinoivat useita kertoja kiinalaisia vastaan, mutta kiinalaiset onnistuivat aina kukistamaan heidät. Osa lahuista pakenikin kiinalaisvaltaa etelään Thaimaahan, Laosiin ja Vietnamiin. ==Kulttuuri== Voimakkaimpia kiinalaisvaikutteita saaneilla lahualueilla Yunnanissa lahut harjoittavat lähinnä riisinviljelyä. Lisäksi kasvatetaan hedelmäpuita, teetä ja kasviksia. Etelämpänä jossa vieraammat vaikutteet eivät ole niin vahvoja harjoitetaan edelleen kaskiviljelyä. Täälläkin lahut kasvattavat riisiä, mutta sitä kasvatetaan kuivilla alueilla vesialtaiden sijaan. Lisäksi he kasvattavat porsaita ja vesipuhveleita. Lahujen uskonto on saanut vaikutteita monilta eri tahoilta ja se onkin sekoitus perinteistä animismia, johon on tullut lisänä tapoja protestanttisesta kristinuskosta ja katolilaisista tavoista, jotka ovat tulleet lähetyssaarnaajien mukana. Lisäksi vaikutteita on tullut mahajana- ja theravada-buddhalaisuudesta. Uskontoon kuuluvien henkien kanssa yhteydessä olivat shamaanit, jotka ovat nykyisin joissain kylissä korvautuneet lähetyssaarnaajilla. ==Lähteet== == Aiheesta muualla == Luokka:Kiinan etniset ryhmät Luokka:Myanmarin etniset ryhmät Luokka:Thaimaan etniset ryhmät Luokka:Laosin etniset ryhmät Luokka:Vietnamin etniset ryhmät
Negeri Sembilanin lippu

Negeri Sembilanin lippu on Malesian Negeri Sembilanin osavaltion tunnus. Lipun värit ja kuviointi kuvaavat osavation valtahierarkiaa. Lipun pääväri on keltainen, joka kuvaa osavaltion hallitsijaa Yang di-Pertuan Besaria. Punainen kolmio kuvaa paikallisia johtajia ja musta kolmio kansaa. ==Lähteet== Luokka:Malesian osavaltioiden ja territorioiden liput